अमेरिकी मनश्चिकित्सक संघ
अमेरिकी मनश्चिकित्सक संघ (अमेरिकन साइकियाट्रिक एसोसिएशन / एपीए) संयुक्त राज्य अमेरिका के मनश्चिकित्सकों और प्रशिक्षु मनोचिकित्सकों का मुख्य पेशेवर संगठन है। यह विश्व का सबसे बड़ा मनोरोग संगठन है। इसके लगभग 38,800 सदस्य हैं जो अधिकंशतः अमेरिकी हैं लेकिन अन्य देशों के भी कुछ मनोचिकित्सक इसके सदस्य हैं। एसोसिएशन विभिन्न पत्रिकाओं और पैम्फलेटों के साथ-साथ मानसिक विकारों के नैदानिक और सांख्यिकीय मैनुअल (डीएसएम) का प्रकाशन करता है जिसका पूरे विश्व में मानसिक विकारों के निदान के लिए एक मार्गदर्शिका के रूप में उपयोग किया जाता है।